**Általános indokolás**

A törvényi rendelkezéseknek megfelelően a települési önkormányzatok az alábbi rendeleteikben szabályozták az illetménykiegészítésre vonatkozó szabályokat:

* Mesztegnyő Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 16/2018. (XII.15.) önkormányzati rendelete,
* Nikla Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 14/2018. (XII.15.) önkormányzati rendelete,
* Tapsony Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 12/2018. (XII.15.) önkormányzati rendelete,
* Gadány Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 12/2018. (XII.15.) önkormányzati rendelete,
* Kelevíz Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 14/2018. (XII.15.) önkormányzati rendelete.
* Csömend Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 11/2018. (XII.15.) önkormányzati rendelete,
* Hosszúvíz Községi Önkormányzat Képviselőtestületének a Mesztegnyői Közös Önkormányzati Hivatalban foglalkoztatott köztisztviselők illetménykiegészítéséről szóló 12/2018. (XII.15.) önkormányzati rendelete,

Mivel a Kttv. idézett rendelkezésének értelmében a képviselő-testületeknek tárgyévre kell megállapítani az illetménykiegészítést, a 2020. évre vonatkozóan szükséges a rendeletek megalkotása.

A 2019. december 31. napjáig hatályos szabályozás értelmében a Mesztegnyői Közös Önkormányzati Hivatalban (továbbiakban: Hivatal) jogviszonyban álló felsőfokú és középfokú végzettségű köztisztviselők egységesen 20 % illetménykiegészítésre jogosultak.

**Előzetes hatásvizsgálat**

A jogalkotásról szóló 2010. évi CXXX. törvény (a továbbiakban: Jat.) 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit, Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A tervezett jogszabály jelentősnek ítélt hatásai:

*- társadalmi hatása:* a rendelet tervezetnek társadalmi hatása nincs.

*- gazdasági, költségvetési hatása:* a rendelet tervezet a korábbi szabályozáshoz képest többletköltséget nem jelent az önkormányzatoknak.

*- környezeti, egészségi következménye:* az illetménykiegészítés megállapítása a közös hivatalban foglalkoztatott köztisztviselők munkájának anyagi és egyben erkölcsi elismerését szolgálja.

*- adminisztratív terheket befolyásoló hatása:* a rendelet-tervezetnek adminisztratív terheket befolyásoló hatása minimális.

*- a jogszabály megalkotásának szükségessége, elmaradásának várható következménye:* a Kttv. 234. § (3) bekezdése értelmében a helyi önkormányzat rendeletben egységesen, a tárgyévre vonatkozóan állapíthat meg illetménykiegészítést, vagyis a rendelet tervezet megalkotásának hiánya jogsértést eredményezne.

*- a jogszabály alkalmazásához szükséges személyi, szervezeti, tárgyi és pénzügyi feltételek:* a jogszabály megalkotása nem jár a feltételek módosításával, a meglévő szervezetrendszer és tárgyi, pénzügyi feltételek biztosítása elegendő.

**Részletes indokolás**

*az 1. §-hoz*

Meghatározza azon személyek körét (személyi hatály), amelyekre a rendeletet alkalmazni kell.

*a 2. §-hoz*

Az illetménykiegészítés 2020. évre vonatkozó %-os meghatározását tartalmazza, iskolai végzettség szerinti bontásban.

*a 3. §-hoz*

Hatályba léptető és hatályon kívül helyező rendelkezést tartalmaz.